04.11.2021
Аԥсны Аҳәынҭқарра Ахада Аслан Бжьаниа Урыстәылатәи Афедерациа Ахада Владимир Путин Жәлар ракзаара амш идиныҳәалеит.
"Ҳаҭыр зқәу Владимир Владимир-иҧа!
Жәлар ракзаара амш инамаданы гәык-псыкала ишәыдынсныҳәалоит ари аныҳәа.
Ари амш еицакра зқәым, аҵак ду змоу аҵасқәа, Аҧсадгьыл абзиабара, ажәлар ракзаара, атәыла аҭоурых ҳаҭырқәҵарыла азнеира символра азызуа мшуп.
Милаҭрацәалеи конфессиарацәалеи еилоу аурыс жәлар аамҭақәа зегь раан фырхаҵаралеи рпатриотизмлеи иалукаартә иҟан, фырхаҵара згымыз рабацәа ҳаҭырла ирызныҟәон.
Иахьа, адунеи ашәарҭара ҿыцқәа ианырҭагылоу, амилаҭ ракзаара ҷыдала аҵак ду амоуп.
Аҧсны Аҳәынҭқарраҿы ахә ҳаракны иршьоит аҧсны-урыстәылатәи аҳәынҭқаррабжьаратә усеицзура иамоу аҩаӡара.
Аҧсны Аҳәынҭқарреи Урыстәылатәи Афедерациеи реимадара уасхырс иазышьҭоуп аиҩызареи аилибакаареи.
Ҳаҭыр зқәу Владимир Владимир-иҧа, абри амш аҽны Шәара аԥхьа шәнаргыланы, Урыстәылатәи Афедерациа ажәлар зегьы ирзеиӷьасшьар сҭахуп аҭынчреи аизҳазыӷьареи".